CELEX: C2007/170/27
Language: lt
Date: 2007-07-21 00:00:00
Title: Byla C-248/07 2007 m. gegužės 23 d. Hof van beroep te Antwerpen (Belgija) pateiktas prašymas priimti prejudicinį sprendimą byloje  Trespa International B. V. prieš Nova Haven- en Vervoerbedrijf N. V. ir Meadwestvaco Europe B. V. B. A.

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/15
            
         2007 m. gegužės 23 d.Hof van beroep te Antwerpen (Belgija) pateiktas prašymas priimti prejudicinį sprendimą byloje Trespa International B. V. prieš Nova Haven- en Vervoerbedrijf N. V. ir Meadwestvaco Europe B. V. B. A.
   
   (Byla C-248/07)
   (2007/C 170/27)
   Proceso kalba: olandų
   Prašymą priimti prejudicinį sprendimą pateikęs teismas
   Hof van beroep te Antwerpen
   Šalys pagrindinėje byloje
   Apeliantė: Trespa International B. V.
   Kitos apeliacinio proceso šalys: Nova Haven- en Vervoerbedrijf N. V. ir Meadwestvaco Europe B. V. B. A.
   Prejudiciniai klausimai
   
               1.
            
            
               Ar asmeniu, kuris importuoja prekes arba jos yra importuojamos jo pavedimu, kad būtų išleistos į laisvą apyvartą, nuo 1997 m. liepos 1 d. iki 1998 m. gegužės 15 d. galiojusios redakcijos Bendrijos muitinės kodekso įgyvendinimo nuostatų (1) 291 straipsnio prasme yra ir muitinės agentas, kuris atlieka deklaravimą savo vardu ir sąskaita, ar tik importuotojas, kuriam skirtos prekės?
            
         
               2.
            
            
               Ar tuomet, kai prekės į Europos Sąjungą importuojamos Antverpene ir vėliau pervežamos į Nyderlandus, yra Bendrijoje atliekamas prekių pervežimas 297 arba 1a straipsnio prasme? Ar tokiu atveju asmuo (pirmame klausime nurodytų) įgyvendinimo nuostatų 291 straipsnio prasme turi turėti šiame straipsnyje paminėtą leidimą?
            
         
               3.
            
            
               Ar sąvoka „asmuo, kuriam perduodamos prekės,“ (pirmame klausime nurodytų) įgyvendinimo nuostatų 297 straipsnio prasme turi būti aiškinama taip, kad tai yra muitinės agentas, kuris tikrojo importuotojo sąskaita atlieka prekių importo iš trečiosios valstybės į Europos Sąjungos valstybę narę formalumus?
            
         
      (1)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1).